Դավիդ Պոպեր

Դավիդ Պոպեր (, ), չեխ թավջութակահար, կոմպոզիտոր և մանկավարժ։

1861 թվականին ավարտել է Պրահայի կոնսերվատորիան։ 1868-1873 թվականներին՝ Վիեննայի պալատական օպերայի նվագախմբի մենակատար, 1886-1913 թվականներին՝ Բուդապեշտի Երաժշտության ակադեմիայի պրոֆեսոր։

Հյուրախաղերով հանդես է եկել Եվրոպայի երկրներում, բազմիցս՝ Ռուսաստանում (առաջին անգամ՝ 1865 թվականին)։

Պոպերն իր ժամանակի խոշորագույն թավջութակահարներից էր։ Նրա նվագը բնորոշվում էր գեղեցիկ, հյութեղ տոնով, նրբագեղությամբ, վիրտուոզ տեխնիկայով։ Պոպերը թավջութակի 4 կոնցերտների և այլ երկերի հեղինակ է։ Մանկավարժական պրակտիկայում լայնորեն կիրառվում են նրա էտյուդները։

Ծանոթագրություններ 

Չեխ թավջութակահարներ
Չեխ կոմպոզիտորներ
20-րդ դարի ավստրիացիներ
Պրահայի կոնսերվատորիայի շրջանավարտներ
20-րդ դարի դասական կոմպոզիտորներ
19-րդ դարի ավստրիացիներ
Չեխ մանկավարժներ